jkorsvik/nowiki_second_scrape_merged huggingface dataset:
Paul Nipkow

Paul Julius Gottlieb Nipkow (født 22. august 1860 i Lauenburg in Pommern, død  24. august 1940 i Berlin) var en tysk tekniker og oppfinner fra Vest-Preussen.
Han oppfant i 1896 den etter ham oppkalte Nipkowskiven som er en forgjenger til fjernsynet.


== Liv og virke ==


=== Bakgrunn ===
Paul Nipkow var sønn av bakermester og byforordordneteforstander Friedrich Wilhelm Nipkow. Han gikk først på Progymnasium i Lauenburg i. Pom., og fra 1880 på det kongelige gymnasium i Neustadt in Westpreußen.


=== Nipkows eksperiment ===
Allerede som gymnasieelev holdst Nipkow på med eksperimenter vedrørende telefoni som også kunne overføre bevegelige bilder. Blant hans lærere ved Humboldt-Universität zu Berlin var Hermann von Helmholtz og Adolf Slaby. Under studieårene kom han på hvordan man med hjelp av en spiralformet hullskive kunne oppløse et bilde likesom i en «en mosaikk i punkter og linjer». Nyheten var den roterende skiven med hullene, anordnet i en spiral. Allerede før Nipkow hadde Alexander Bain kommet på hvordan man kunne oppløse et bilde i punkter for en telegrafisk overføring.


=== Nipkows patent ===

I januar 1884 anmeldte Nipkow patentet på en opto-mekanisk overføringsmetode for bilder hos Kaiserliches Patentamt i Berlin. I sin patentsøknad kalte han apparatet «Elektrisches Teleskop» og hans motivering for patentet lød: «Det beskrevne apparat har til hensikt å synliggjøre et objekt som befinner seg sted A på et valgfritt sted B». Oppfinnelsen bestod av en roterende skive (Nipkows skive) som var utstyrt med 24 hull plasserte langs en spirallinje. Herigjennom kunne man avsøke bildet linje for linje. Bildets lys-mørk-signaler ble omvandlet til elektriske impulser som så kunne sammensettes til et enkelt bilde med lav oppløsning. Nipkow selv har formodentlig aldri bygget sitt apparat, det forelå ikke heller noen interesse for patentet, som bortfalt etter 15 år.
Nipkows prinsipp ble forbedret på 1920-tallet av skotten John Logie Baird. I 1925 klarte Baird å vise bevegelige bilder av en dukke. Året derpå ble de første bilder offentlig sendt på varehuset Selfridges i London.
På 1920- og 1930-tallet ble det foretatt kommersielle TV-sendinger etter Nipkows prinsipp i USA, Storbritannia og Tyskland. Den såkalte «Fernsehsender Paul Nipkow» var veldens første TV-sender som sendte regelmessige TV-programmer fra mandag til lørdag fra kl. 20.00. Billedoppløsningen var til å begynne med på 180 linjer,  og på 441 linjer fra 1937. Senderen eksisterte fra 1934 til 1944.
Bedre bilder med høyere oppløsning ble først mulige med hjelp av katodestrålerøret Ikonoskop som Vladimir Zworykin patenterte i 1923. Med hjelp av verdens første elektroniske TV-kamera i prøvedrift ble det 1933 prøvesendt TV-bilder fra Empire State Building med en oppløsning av 240 linjer.


== Bilder ==

		
		
		


== Referanser ==


== Litteratur ==
SCHMIDT, Claus-Dietrich, Paul Nipkow. Erfinder des Fernsehens (1860–1940). Sein Leben in den technischen Fortschitt, Lebork Museum, 2009.
Fylkesvei 4240

Fylkesvei 4240 går mellom Holmen og Bu i Sokndal kommune. Veien er 1,6 km lang.
Frem til 2019 hadde veien betegnelsen fylkesvei 34.


== Kommuner og knutepunkter ==

 Sokndal
44Fylkesvei 44 Holmen
Endepunkt Bu


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv4240
(no) Statens vegvesen – trafikkmeldinger
Fylkesvei 5632

Fylkesvei 5632 går mellom Vellelågi og Midtun i Årdal kommune.
Frem til 2019 hadde veien betegnelsen fylkesvei 302 (Sogn og Fjordane).


== Kommuner og knutepunkter ==

 ÅrdalFardalsvegen 


== Referanser ==


== Eksterne lenker ==
Vegvesenets vegkart

(no) Statens vegvesen – trafikkmeldinger Fv5632
(no) Statens vegvesen – trafikkmeldinger
ICC

ICC kan vise til:

International Criminal Court – Den internasjonale straffedomstolen for krigsforbrytelser og folkemord
International Chamber of Commerce – Det internasjonale handelskammeret (ICC Norge)
Islamic Cultural Centre Norway – En norsk islamsk organisasjon
Inuit Circumpolar Conference – En organisasjon av inuittfolk
International Cricket Council – Det internasjonale cricketforbundet
International Color Consortium – En bransjeorganisasjon for standardisering av elektronisk fargegjengivelse
International Chess Club – En av verdens største online sjakklubber
Mona B. Nicolaysen

Mona Brattetaule Nicolaysen (født 13. oktober 1959) er en norsk lokalpolitiker fra Senterpartiet. Hun var direktevalgt ordfører i Gausdal fra 2007 til 2011. Både Bygdelista og Arbeiderpartiet har flere representanter enn Sp i kommunestyret. Jens Høistad fra Arbeiderpartiet var varaordfører.


== Referanser ==
NRKs styre

NRKs styre er styret i Norsk rikskringkasting AS. Selskapet eies av staten, og styret utnevnes av Kulturdepartementet.Styret tar for seg rammene for NRKs hovedvirksomhet, inkludert datterselskaper, og ser på NRKs økonomiske utvikling, store investeringer, byggeprosjekt og andre vesentlige endringer i NRKs virksomhet.Styret ansetter kringkastingssjefen, som er administrerende direktør og ansvarlig redaktør i NRK, med ansvaret for den løpende programvirksomheten.Styret har ingen myndighet i løpende programvirksomhet. Det er Kringkastingsrådet som drøfter og uttaler seg om hovedlinjene for programvirksomheten i NRK, blant annet på grunnlag av innkomne henvendelser fra publikum.


== Styreledere ==


== Referanser ==


== Eksterne lenker ==
(no) NRKs styre
Bengt Fasteraune

Bengt Fasteraune (født 3. juni 1964) er en norsk politiker fra Senterpartiet. Han ble valgt inn på Stortinget i 2021 etter at han i september 2018 kom han inn på Stortinget som vararepresentant for Ivar Odnes som da var syk og som døde i oktober samme år. Fasteraune var ordfører i Dovre kommune i Oppland fra 2007 til 2018 og er også leder for Oppland Senterparti.I april 2016 ble Fasteraune valgt til leder i styret for Dovrefjell nasjonalpark.Før han ble heltidspolitiker var han oberstløytnant ved Heimevernets skole og kompetansesenter på Dombås.


== Referanser ==


== Eksterne lenker ==
(en) Bengt Fasteraune – kategori av bilder, video eller lyd på Commons 
(no) Bengt Fasteraune hos Stortinget 
(no) Bengt Fasteraune hos Norsk senter for forskningsdata
Trdat

Trdat (født ca. 950, død 1020) (armensk: Տրդատ ճարտարապետ), kjent på latin som Tiridates, var det armenske Bagratuni-dynastiets sjefarkitekt.
Etter at store Hagia Sofia ble ødelagt i et jordskjelv i 989 ble Trdat sendt til Østromerriket for å organisere renoveringsprosjektet. Hagia Sophia var ferdig renovert i 994.


== Eksterne lenker ==
Ani-katedralen
Anne Carine Tanum

Anne Carine Tanum (født 27. november 1954 i Oslo) er tidligere eier og administrerende direktør i bokhandlerkjeden Tanum AS. 
18. juni 2008 ble hun valgt til styreleder i DNB ASA etter å ha vært styremedlem siden 1999. Hun er også styreleder i DNB Bank ASA og stiftelsen Litteraturhuset i Oslo og styremedlem i Helse Sør-Øst RHF, Cappelen Damm AS, Try AS og Henie Onstad Kunstsenter. I 2011 ble hun kåret til Årets Styreleder - Chair of the Year av Styreinfo.no for styrelederarbeidet i DnB NOR asa.Anne Carine Tanum var administrerende direktør i Tanum fra 1991 til 1994, og eier av Tanum fra 1991 til 2006. Hun var også styreleder i Den norske Bokhandlerforening fra 1994 til 1996 og styreleder i NRK fra 2001 til 2004. I tillegg er hun styreleder i Den Norske Opera & Ballett og styremedlem blant annet i DnB Holding, Den norske Bank, Vital Forsikring. Hun jobbet i Miljøverndepartementet fra 1982 til 1990.
Tanum er utdannet cand.jur. fra Universitetet i Oslo i 1982.


== Privatliv ==
Anne Carine Tanum er barnebarn av Johan Grundt Tanum.


== Referanser ==
Coases teorem

Coases teorem beskriver den økonomiske effektiviteten for en økonomisk allokering eller utfall under tilstedeværelsen av eksternaliteter. Det ble utledet av Ronald Coase. Teoremet viser at når handel i en eksternalitet er mulig og det ikke foreligger noen transaksjonskostnader, vil pruting føre til et effektivt utfall uavhengig av den opprinnelige allokeringen av eiendomsretten. I praksis kan prutehindere eller svakt definerte eiendomsrettigheter forhindre Coase-pruting.
Torger Reve

Torger Reve (født 31. mars 1949) er professor emeritus i strategi og industriell konkurranseevne ved Handelshøyskolen BI, der han var rektor fra 1997 til 2005, og der han blant annet ledet skolens samlokalisering og flytting til Nydalen. Han var professor ved Norges Handelshøyskole i Bergen fra 1984-1997, og administrerende direktør ved Stiftelsen for Samfunns- og Næringslivsforskning (SNF) fra 1995 – 1997. Han var styreleder i NRK fra 2000-2001. 


== «Et kunnskapsbasert Norge» ==
Ved BI ledet han forskningsprosjektet «Et kunnskapsbasert Norge». Prosjektet var det tredje i rekken av verdiskapningsprosjekter han ledet. De to foregående var «Et konkurransedyktig Norge» (1990) og «Et verdiskapende Norge» (2000).
Sentralt i prosjektet står studiet av såkalte Global Knowledge Hubs. Dette konseptet viser sammenkoplingen av et innovativt forsknings- og utviklingsmiljø med et kompetent kapital- og kommersialiseringsmiljø, som igjen skaper en kunnskapsallmenning som tiltrekker seg multinasjonale bedrifter og alle former for spesialiserte tjenestebedrifter. Et internasjonalt kjent eksempel på global knowledge hubs er Silicon Valley. Grunnsteinen Global Knowledge Hubs bygger på er klyngeteori. De mest nevneverdige utviklere av denne teorien er Michael Porter og Paul Krugman. Norges Handelshøyskole i Bergen og Menon Business Economics medvirket i prosjekt. Andre bidragsytere var blant annet
Abelia, Næringsdepartementet, Utdannings- og forskningsdepartementet, Olje- og energidepartementet og  Rederiforbundet.


== Eksterne lenker ==
(no) Publikasjoner av Torger Reve i BIBSYS
(no) Publikasjoner av Torger Reve i forskningsdokumentasjonssystemet CRIStin
Ragnarok (utgivelser i 1936)

Ragnarok var et nasjonalsosialistisk månedstidsskrift som kom ut i perioden 1934—1945. Ragnarok fikk tidlig et opplag på rundt 3 000, hvilket må sies å være betydelig tatt i betraktning tidsskriftets skarpe redaksjonelle profil.
Her er innholdsfortegnelse for utgivelser i 1936.


== 1. hefte ==
Tor Strand: Norsk arbeidstjeneste.
Stein Barth-Heyerdahl: Om psykoanalytikere.
Per Schulstad: Jødene i musikken.
Rolf Marstrander: I åndsfrihetens navn.
Per Engdahl: Termopyle.
Nordahl Grieg: Åpent brev til Sven Hedin.
Svar, Sven Hedin.
Eirik Sande: Olympia og Noreg.


== 2. hefte ==
Moeller van den Bruck: Det konservative menneske.
Nino Guglieleni: Rom, fascisme og imperialisme.
Jarl Hemmer: Den slagne titanen.
Kåre Bjørgen: Heil Germania.
Chr. Benneche: Liberalisme og kristendom.
Torkjell Steig: Mussolini.
Charles B. Middelthon: Avføringsmiddel og konversasjonslexikon.
Herbert Böhme: Nattbønn.


== 4–5. hefte ==
F.W. Borgman: Karelerne. Rase og rum.
Alf Amble: Norrøn sædlære.
Heybert Menzel: I våre fanor lågar Gud.
H. Powys Greenwood: England og det 20. århundre.
Kåre Bjørgen: Bondeungdomen.
M. Sylten: Sprogstriden.
Stein Barth-Heyerdahl: Om intellekturalister.
Kj. Kamban: Firhet og ære! Det nordiske selskaps 3. riksmøte.
H.S.J.: Nasjonalistens internasjonale.
Gunnar Henningsen: Frihetshären.


== 6. hefte ==
Revisjonsspørsmålet i Norden. Det kommende opgjør mellem Danmark og Norge.
Gustav Smedal: Revisjonsspørsmålet i Norden.
Knud Berlin: Nye norske krav på Grønland.
Gustav Smedal: Bemerkninger til Berlin.
Norges krav på revisjon. En henstilling fra "Norsk-dansk Ordning".


== 7–8. hefte ==
Kjartan Kamban: Et stort valg – et veikt folk? En analyse av Norges politiske partier.
Hans Keller: Et nytt folkenes samband.
Ingrid Skancke: Vår bronsealders hellige symboler – og deres kulturskapende evne.
Stein Barth-Heyerdahl: Norsk ånd under kristendommen. "Lilja".
Ola Erlandsen: Språksaken i nasjonalt perspektiv.
Jon Kada: forrederen som blev en mann. En studie i sort, hvitt og rødt.
Ørnulf Tigerstedt: Old England.
Sten Barth-Heyerdahl: Alt-Heidelberg.
Statsminister Nygårdsvold purres av Norsk-dansk Ordning.


== Kilder ==
Antikvariat.netNB! Ragnarok trykket artikler og dikt uten å alltid innhente forfatterens tillatelse. Personene som er gjengitt i innholdsfortegnelsen trenger derfor ikke å ha noen tilknytning til et nasjonalistisk miljø.
ZFS

ZFS er et filsystem som er utviklet av Sun Microsystems for operativsystemet Solaris. ZFS er utgitt under en åpen kildekodelisens. Det var lenge spekulert i om Apples operativsystem Mac OS X versjon 10.5 «Leopard» ville kunne benytte ZFS. Apple besluttet til slutt å ikke ha ZFS som valgmulighet for skriving, selv etter å ha hatt det med på utviklerstadiet. Likevel kan Mac OS X versjon 10.5 Leopard lese ZFS.
Våpenkonvensjonen

Våpenkonvensjonen – Convention on Certain Conventional Weapons (CCW) – er FNs konvensjon for forbud mot eller begrensning av visse konvensjonelle våpentyper med særlig stor skadevirkning. 
Protokollen ble sluttført i Genève 10. oktober 1980 og trådte i kraft i desember 1983, som et tillegg til Genèvekonvensjonen av 12. august 1949. Til nå har noe over 100 stater tiltrådt konvensjonen.


== Protokoller ==
Konvensjonen består av fem protokoller som hver omhandler en bestemt våpentype.

Protokoll I omhandler splintbomber. Den setter totalforbud mot våpen som avgir splinter som ikke kan ses på røntgenbilder.
Protokoll II omhandler landminer. Den forbyr bl.a. bruk av anti-personellminer som oppdages av minedetektorer. Den forbyr også bruken av landminer som ikke deaktiverer seg selv utenfor inngjerdet og avmerket område.
Protokoll III omhandler brannbomber. Den forbyr bruk av brannbomber mot sivile mål.
Protokoll IV omhandler blindende laservåpen. Den forbyr bruken av laservåpen som har som hovedformål å gi varig blindhet.
Protokoll V angir forpliktelser og prosedyrer for opprydning av eksplosiver etter krig


== Se også ==
Minekonvensjonen
Konvensjonen om klaseammunisjon


== Eksterne lenker ==
Traktatteksten
David Dencik

Karl David Sebastian Dencik (født 31. oktober 1974), kjent som bare David Dencik, er en svensk skuespiller.
Dencik bodde i København 1974-1999, og har ellers bodd flere år i Stockholm, hvor han avsluttet sin skuespillerutdannelse ved Teaterhögskolan i Stockholm i 2003. Både under og etter utdannelsen sin var han tilknyttet  teatret Dramaten (også Stockholm), hvor han var med på en rekke forestillinger.


== Filmografi (utvalg) ==
2021 – Kastanjemannen – Simon Genz
2020 – No Time to Die
2019 – Chernobyl
2016 – Tordenskjold & Kold – doktor Mabuse
2016 – Det kommer en dag
2014 – Serena – Buchanan
2012 – Uskyld
2012 – En kongelig affære – Ove Høegh-Guldberg
2010 – Cornelis – Fred Åkerström
2010 –  Broderskab – Lars
2007 – Upp till kamp – Göran
2007 – Uden for kærligheden
2007 – Lögnens pris – Josef, Mikos bror
2007 – Goodbye bluebird
2007 – Erik Nietzsche – de unge år
2007 – Daisy Diamond – Jens
2006 – En Soap – Veronica
2006 – Allt om min buske – Henning
2005 – Lasermannen – John Ausonius/Wolfgang Werfel/John Stannerman, lasermannen
2005 – Mycke kan hända på 5 sek.
2005 – Coachen – Freddy
2005 – Bare Holger
2004 – Berättelsen om hur Haddock deltog i dödandet av sin bror
2004 – Babylonsjukan – Stefan
2003 – Bokseren
2003 – Reconstruction
2001 – Päron – skinhead
1999 – Lervik


== Teaterstykker (utvalg) ==
2007 Hem till gården
2006 Bombad (regi: Stefan Larsson)
En Midsommarnattsdröm (regi: John Caird)
Pinnochio (regi: Agneta Ehrensvärd)
Ett Litet Drömspel, (regi: Agneta Ehrensvärd)
Befriad (regi Oskaras Koursonovas)
Tildas Hus (regi: Ellen Lamm)
Valpen (regi: Ellen Lamm)


== Priser ==
2022: Robertprisen for årets mannlige birolle – TV-serie – for Kastanjemannen
2007: Robertprisen for årets mannlige hovedrolle – for  En Soap


== Referanser ==


== Eksterne lenker ==
Presseside for David Dencik
(en) David Dencik på Internet Movie Database 
(sv) David Dencik i Svensk Filmdatabas 
(da) David Dencik på Filmdatabasen 
(da) David Dencik på danskefilm.dk 
(da) David Dencik på danskfilmogtv.dk 
(da) David Dencik på Scope 
(fr) David Dencik på Allociné 
(en) David Dencik på AllMovie 
(en) David Dencik hos The Movie Database 
(da) David Dencik hos danskefilmstemmer.dk
Bohemanneset

Bohemanneset (også omtalt som Kapp Boheman) er et nes i Isfjorden på Svalbard ved inngangen til Nordfjorden.
Starten på den industrielle utnyttelsen av kullet på Svalbard anses å ha startet på Bohemanneset i 1899 da ishavsskipper Søren Zachariassen brøt et parti på 600 hl. Året etter kom han tilbake og okkuperte Bohemanneset på vegne av det nystiftede selskapet Kulkompaniet Isefjord Spitsbergen og satte opp et hus i juli 1900. Driften kom ikke i normal drift før i 1920 da Nederlandsche Spitsbergen Compagnie overtok Bohemanneset. Kulldriften på Bohemanneset ble kortvarig og i 1922 ble husene flyttet til Barentsburg.
I dag står det tre bygninger på Bohemanneset, hvor Zachariassens hus fra 1900 er en av dem. Området er i dag eid av det russiske selskapet Trust Arktikugol som også eier Barentsburg.
Bohemanneset har sitt navn etter den svenske entomologen Carl Henrik Boheman (1796–1868) som var professor ved Naturhistoriske Riksmuseet i Stockholm og som jobbet med innsamlet materiale fra svenske Spitsbergenekspedisjoner.


== Eksterne lenker ==
Bohemanneset Stadnamn i norske polarområde, Norsk polarinstitutt
Karl XIIIs orden

Karl XIIIs orden (svensk: Carl XIII:s orden) er en kongelig svensk ridderorden, innstiftet av kong Karl XIII i 1811. Sveriges konge er ordenens stormester.
Ordenen har bare én grad, ridder. Den tildeles utelukkende svenske og utenlandske frimurere av protestantisk tro. Det er bare frimurere av ellevte grad som kan bli medlem i denne orden. Antallet ordensmedlemmer er fastsatt til 33:

Tre medlemmer av kongelig blod
Tre geistlige
27 verdslige riddere
Antallet utenlandske riddere er begrenset til syv.
Opptagelse av nye riddere skjer 28. januar på Karladagen. Ridderne bærer i et rødt bånd om halsen et rødt, kronet frimurerkors (St. Georgs-korset) med initialene XCIII på baksiden og B på forsiden, samt et rødt brystkors.
Karl XIIIs orden er den eneste av de kongelige svenske ordenene der ordensdrakten fremdeles er i bruk. Frimurerne bruker sine ordensprydelser fra 11. grad. Ordenen ble stiftet 27. mai 1811 av daværende kong Karl XIII av Sverige. Han utnevnte seg selv som Salomos Viseste Vikar eller stormester. Fra 1811 og frem til i dag er det bare de svenske kongene som har blitt utnevnt til stormestere. Kong Carl XVI Gustav av Sverige er i dag stormester og øverste beskytter av ordenen. Da Sveriges ordensvesen ble omorganisert tidlig på 1970-tallet, ble det bestemt at ordenen ikke skulle være en offisiell utmerkelse. Den er deretter en orden innen det svenske frimureriet og skiller seg dermed fra andre kongelige ordener i Sverige. Karl XIIIs orden er ikke lenger en del av Kungl. Maj:ts orden.Eneste nålevende norske ridder av Karl XIIIs orden er tidl. Ordenens Stormester i Den Norske Frimurerorden, Magne Frode Nygaard (utnevnt 28. januar 2002).


== Referanser ==


== Litteratur ==
Tom C. Bergroth (2002): Kungl. Carl XIII:s Orden 1811 – «til uppmuntran och belöning för medborgerliga och välgörande bemödanden til nödlidandes och allmänt gagn»
Liv Kristine Espenæs Krull

Liv Kristine Espenæs Krull (født 14. februar 1976 i Stavanger), bedre kjent som bare Liv Kristine, er tidligere vokalist for bandet Theatre of Tragedy og vokalist og låtskriver for Leaves' Eyes fram til januar 2016.
Hun ble bedt om å slutte som vokalist i Theatre of Tragedy da hun sammen med sin tyske daværende ektemanns band Atrocity dannet bandet Leaves' Eyes. Hun har også gitt ut soloplater.


== Privatliv ==
Den 3. juli 2003 giftet hun seg med Alexander Krull, som da var vokalist for det tyske bandet Atrocity. I desember samme år fikk de sønnen Leon Alexander. De skilte seg i januar 2016.
Hennes lillesøster, Carmen Elise Espenæs, er vokalist i bandet Midnattsol.


== Diskografi ==


=== Med Theatre of Tragedy ===
Theatre of Tragedy – Demo (1994)
Theatre of Tragedy (1995)
Velvet Darkness They Fear (1996)
A Rose for the Dead – EP (1997)
Aégis (1998)
Musique (2000)
Closure: Live – Livealbum (2001)
Inperspective – EP (2001)
Assembly (2002)
Two Originals (2003)


==== Singler ====
«Der Tanz der Schatten» (1996)
«Cassandra» (1998)
«Image» (2000)
«Machine» (2001)
«Let You Down» (2002)
«Envision» (2002)


=== Med Leaves' Eyes ===

Into Your Light (Single, 2004)
Lovelorn (2004)
Elegy (Single, 2005)
Vinland Saga (2005)
Legend Land (EP, 2006)
Njord (2009)
Meredead (2011)
Symphonies of the Night (2013)
King of Kings (2015)


=== Soloprosjekter ===
3am (Single, 1998)
Deus ex Machina (1998)
Take Good Care (Single, 1998)
3am – Fanedition (1999)
One Love (Single, 1999)
Fake a Smile (Single, 2006)
Enter My Religion (2006)


=== Som gjestevokalist ===
Liv Kristine har vært gjestevokalist for bandene Atrocity, Cradle of Filth, Orden Ogan, Das Ich, Delain, Genius, Heavenwood, Hortus Animae, Immortal Rites, Umbra et Imago, WeltenBrand og Savn.


== Eksterne lenker ==
(en) Offisielt nettsted 
(en) Liv Kristine – kategori av bilder, video eller lyd på Commons 
(en) Liv Kristine – galleri av bilder, video eller lyd på Commons 
(en) Liv Kristine Espenæs Krull på Internet Movie Database 
(en) Liv Kristine Espenæs Krull på Apple Music 
(en) Liv Kristine Espenæs Krull på Discogs 
(en) Liv Kristine Espenæs Krull på MusicBrainz 
(en) Liv Kristine Espenæs Krull på MusicBrainz 
(en) Liv Kristine Espenæs Krull på Encyclopaedia Metallum 
(en) Liv Kristine Espenæs Krull på SoundCloud 
(en) Liv Kristine Espenæs Krull på Spotify 
(en) Liv Kristine Espenæs Krull på Songkick 
(en) Liv Kristine Espenæs Krull på Last.fm 
(en) Liv Kristine Espenæs Krull på AllMusic 
Liv Kristine Espenæs Krull på Twitter 
Liv Kristine Espenæs Krull på Facebook 
Liv Kristine Espenæs Krull på Instagram 
Liv Kristine Espenæs Krull på YouTube 
Liv Kristine Espenæs Krull på Myspace 
Liv Kristine Espenæs Krull på Myspace 
Liv Kristine Espenæs Krull på LiveJournal
Lagtingsvalget på Færøyene 1908

Lagtingsvalget på Færøyene 1908 ble avholdt 2. februar 1908.


== Resultater ==


== Eksterne lenker ==
Hagstova Føroya — Íbúgvaviðurskifti og val (Færøysk statistikk)
Verkhnjaja Pysjma

Verkhnjaja Pysjma (russisk: Ве́рхняя Пы́шма) er en by i Sverdlovsk oblast i Russland. Byen ligger 10 km nord for Jekaterinburg. Innbyggertall: 58 016 (folketelling 2002)
Bosetningen ble grunnlagt i 1660 som landsbyen Pysjminskoje (etter elva Pysjma). En kobbergruve ble åpnet her i 1856. Bystatus ble innvilget i 1946.


== Referanser ==


== Eksterne lenker ==
Offisielt nettsted 
(en) Verkhnyaya Pyshma – kategori av bilder, video eller lyd på Commons 
Om Verkhnjaja Pysjma
Polevskoj

Polevskoj (russisk: Полевской) er en by i Sverdlovsk oblast i Russland. Byen ligger rundt 50 km sørvest for Jekaterinburg. Innbyggertall: 66 761 (folketelling 2002)


== Historie ==
Byen ble grunnlagt på første halvdel av 1700-tallet som en bosetning ved kobbergruver. Den første gruven ble etablert i 1702, og den kommersielle utbyggingen begynte i 1718. I 1724–1727 ble det bygget en fabrikk for å behandle kobberet.
Dagens by omfatter territoriene til de tidligere bosetningene Gumesjki, Polevskoj og Severskij.


== Referanser ==


== Eksterne lenker ==
Offisielt nettsted 
(en) Polevskoy – kategori av bilder, video eller lyd på Commons
Rainer Schmidt

Rainer Schmidt (født 1. august 1948) er en tidligere tysk skihopper som tilhørte verdenseliten i første halvdel av 1970-årene.
Sesongen 1972/73 vant han den tysk-østerrikske hoppuka sammenlagt, etter å ha vunnet rennene i Oberstdorf og Garmisch-Partenkirchen. Under OL 1972 i Sapporo tok han bronsemedalje i normalbakken, og i 1975 kom han på andreplass i VM i skiflyging i Kulm, kun slått av Tsjekkoslovakias Karel Kodejška.


== Referanser ==


== Eksterne lenker ==
(en) Rainer Schmidt – Olympedia 
(en) Rainer Schmidt – Sports-Reference (OL-resultater – arkivert) 
(en) Rainer Schmidt – FIS (skihopping)
Tavda (by)

Tavda (russisk: Тавда́) er en by i Sverdlovsk oblast i Russland. Byen ligger ved elva Tavda, hvor det også er en elvehavn. Innbyggertall: 40 238 (2005 est), 40 686 (folketelling 2002), 45 735 (folketelling 1989).


== Referanser ==